b'\n_START_ARTICLE_\nTrangkasong baboy\n_START_PARAGRAPH_\nAng trangkaso ng baboy (Sa Ingles: swine flu, hog flu, swine influenza at pig flu) ay tumutukoy sa isang trangkaso na dulot ng mga strain ng bayrus ng trangkaso na tinatawag na swine influenza virus (SIV). Ito ay karaniwang inaapektuhan (endemiko) sa mga baboy. Sa taong 2009 ang mga strain na ito ay matatagpuan sa Trangkasong C bayrus at sa mga subtipo Trangkasong A bayrus na tinatawag na H1N1, H1N2, H3N1, H3N2, at H2N3. Ang trangkaso ng baboy ay makikita sa gitnang kanlurang Estados Unidos, Mehiko, Canada, Timog Amerika, Europa (kasama dito ang United Kingdom, Sweden at Italya), Tsina, Taiwan, Hapon at iba pang bahagi ng Silangang Asia.'